Akureyri, 28. mars 2023

**Umsögn: Drög að skýrslu um aðgerðaáætlun lýðheilsustefnu**

Mál nr. 70/2023 Birt: 14.03.2023

Heilbrigðisráðuneytið, Málefnasvið: Lýðheilsa og stjórnsýsla velferðarmála

Í skýrsludrögunum segir :

„Heilsulæsi er mikilvægur áhrifaþáttur góðrar heilsu, en heilsulæsi felur í stuttu máli í sér hæfni fólks til að afla sér upplýsinga, skilja þær og nýta á þann hátt sem stuðlar að og viðheldur góðri heilsu. Alþjóðaheilbrigðismálastofnunin skilgreinir hugtakið á þann hátt að heilsulæsi geri fólki kleift að taka jákvæðar ákvarðanir. Það feli í sér ákveðið stig þekkingar og persónulegar færni til að grípa til aðgerða til að bæta heilsu einstaklinga og samfélagshópa með því að breyta persónulegum lifnaðarháttum og lífsskilyrðum.“

Einnig kemur fram:

„Fólkið í forgrunni

5. Vitundarvakning og aukið heilsulæsi

Markmið til fimm ára:

• Efla fræðslu og vitundarvakningu á meðal almennings með það að markmiðið að auka

heilsulæsi, í samvinnu við aðra aðila, s.s. sveitarfélög, íþróttafélög, skóla, félagasamtök og vinnustaði, um gildi forvarna og heilsueflingar og ábyrgð einstaklings á eigin heilsu.“

Athygli er vakin á því að í fræðiritum er nú í ríkari mæli lögð áhersla á að heilsulæsi sé ekki einungis byggð á hæfni fólks heldur engu að síður á umhverfisþáttum t.d. aðgengi að upplýsingum stofnana og hversu auðvelta það sé fyrir fólk að rata, í víðum skilningi, um heilbrigðis-og velferðarkerfið. Það er mikilvægt að huga að báðum hliðum þegar efla á heilsulæsi, ekki einungi einblína á hæfni einstaklinga heldur líka að huga að því hversu t.d. heilsulæsar stofnanir eru (Health Literate Organizations). Sjá dæmi um umfjöllun þar sem báðum hliðum er velt upp:

* <https://nordicwelfare.org/da/publikationer/health-literacy-in-the-nordic-countries-not-only-a-determinant-of-health-but-also-a-tool-for-health-promotion/> sjá bls. 10.
* <https://pubmed.ncbi.nlm.nih.gov/21627673/>
* <https://health.gov/news-archive/blog/2018/07/shifting-the-health-literacy-mindset-to-enhance-people-centred-health-services/>
* <https://bmchealthservres.biomedcentral.com/articles/10.1186/s12913-021-06604-z> ,

Virðingarfyllst

Sonja Stelly Gústafsdóttir, lektor við Iðjuþjálfunarfræðideild Háskólans á Akureyri og doktorsnemi í Heilbrigðisvísindum við Háskóla Íslands